Document ID: 32009D0620

KOMISIJAS LĒMUMS
(2009. gada 20. augusts),
ar ko groza Lēmumu 2005/779/EK attiecībā uz Abruco reģiona iekļaušanu to Itālijas reģionu sarakstā, kas atzīti par cūku vezikulārās slimības neskartiem reģioniem
(izziņots ar dokumenta numuru C(2009) 6388)
(Dokuments attiecas uz EEZ)
(2009/620/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (1), un jo īpaši tās 10. panta 4. punkta trešo teikumu,
tā kā:
(1)
Komisijas 2005. gada 8. novembra Lēmumu 2005/779/EK par dzīvnieku veselības aizsardzības pasākumiem pret cūku vezikulāro slimību Itālijā (2) pieņēma, reaģējot uz minētās slimības klātbūtni Itālijā. Minētajā lēmumā paredzēti dzīvnieku veselības noteikumi attiecībā uz cūku vezikulāro slimību šīs dalībvalsts reģionos, kuri atzīti par cūku vezikulārās slimības neskartiem, un reģionos, kuri atzīti par cūku vezikulārās slimības skartiem. Minētie reģioni uzskaitīti Lēmuma 2005/779/EK pielikumos.
(2)
Vairākus gadus Itālijā īstenota cūku vezikulārās slimības izskaušanas un kontroles programma, lai visi Itālijas reģioni iegūtu slimības neskarta reģiona statusu.
(3)
Itālija ir iesniegusi informāciju Komisijai par cūku vezikulārās slimības neskarta reģiona statusu Abruco reģionam, pierādot, ka slimība no šā reģiona izskausta.
(4)
Pēc šīs informācijas pārbaudes un ņemot vērā ikgadējo izskaušanas un kontroles programmu īstenošanas pozitīvos rezultātus Itālijā, ir lietderīgi atzīt Abruco reģionu par cūku vezikulārās slimības neskartu reģionu.
(5)
Tāpēc attiecīgi jāgroza Lēmums 2005/779/EK.
(6)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmumu 2005/779/EK groza šādi.
1)
Lēmuma I pielikumā pirms ieraksta “Bazilikata” iekļauj ierakstu:
“-
Abruco”.
2)
Lēmuma II pielikumā svītro ierakstu “Abruco”.
2. pants
Šis lēmums ir adresēts dalībvalstīm.
Briselē, 2009. gada 20. augustā

Labels: 0
18
6